Leleplezték a bordeaux-i bortolvajokat | borravalo.hu
Az ügy két legfontosabb figurája mintegy 10.000.000 Ft értékben lopott el 3771 üveg bort: áldozattá vált a Chateau Haut-Bailly, a Chateau Palmer és a Chateau d’Yquem is. Ez utóbbiból valószínűleg megrendelésre szállították az árut, mert a nem különösebben iskolázott betörő kifejezetten a 2010-es évjáratot kereste, fél literes kiszerelésben, ebből 384 palackot pakolt fel.
A képen Jean-Louis Rey ügyész a vidám színű aktákkal (forrás: winespectator.com)
Az esetek többségében lopott furgont használtak és a szellőzőrendszeren keresztül jutottak a pincékbe, a DNS-üket pedig fehérítővel igyekeztek eltüntetni. A legnagyobb szállítmányokat a Biarritz nevű borklubba vitték, melynek ügyvezetője, Da Silva Lopes orgazdaként kellett bíróság elé álljon. Kisebb tételek a Pétrus, Mouton-Rotschild és Cheval-Blanc pincéktől is kéretlen úton vándoroltak el, ezeket magánszemélyek, illetve négociant-ok vásárolták meg.
A pénz nem tartott sokáig, a bevételt designer ruhákra és kokainra igen gyorsan elköltötték.
Kategória: Hírek Címkék: Bordeaux, d'Yquem, lopás, Palmer, Petrus
← VinAgora Borgála	Új főszerkesztő a Vinoportnál →